Елена Баръмова
Елена Баръмова е българска оперна певица, сопрано – солистка в Държавна опера Стара Загора.

Биография 
Завършва оперно пеене в Музикалната академия „Панчо Владигеров“ в София в класа на Констанца Вачкова. През 2001/2002 г. специализира в майсторския клас на Гена Димитрова. През 2003 г. специализира курс Белканто с Гена Димитрова. Продължава обучението си в Римската академия за млади оперни певци „Борис Христов“ в Рим, при Мирела Паруто.

В детството си (от първи до седми клас) е пяла в детския хор „Дружна песен“ в гр. Сливен с диригент акад. Методий Григоров.

Репертоар

Награди 
 Диплом от международния конкурс „Julian Gaiare“ в Памплона, Испания, с продуцент Хосе Карерас.
 Лауреат на конкурса „Христо Бръмбаров“.
 Първа награда за най-добро изпълнение на унгарска и българска песен в Унгарския културен институт в София.
 През ноември 2006 г. Елена Баръмова взема втора награда и специалната награда на оркестъра на Международния оперен конкурс „Rijeka Belcanto 2006“. Критиката пише за българската певица: Сопраното Елена Баръмова се представи с ария на Абигаил от „Набуко“ на Верди, като предложи една интензивна и изразителна интерпретация. Надарена с великолепен и мощен глас с драматичен тембър, Баръмова демонстрира голям гласов потенциал и голяма концентрация.

Външни препратки 
 Блог на Елена Баръмова 

Български оперни певици
Възпитаници на Националната музикална академия